สวัสดีครับ รบกวนสอบถามคุณครับ คือแฟนประจำเดือนไม่มา เกือบครบ2เดือนแล้ว แต่แฟนยังไม่อยากตรวจ แล้วก็มีอาการเหนื่อยง่าย ขมปาก คัดเต้านม ร่วมด้วย แบบนี้มีโอกาสมีเจ้าตัวเล็กได้มากน้อยขนาดไหนครับ (ก่อนหน้านี้เขาเครียดเรื่องงานหนักๆด้วยอะครับ มีผลให้ประจำเดือนเลื่อนได้มากน้อยแค่ไหนครับ )
สวัสดีค่ะ @การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้น @กรณีของ หากมีภาวะเครียดจากการทำงาน จะส่งผลให้ประจำเดือนเลื่อนได้ ซึ่งไม่สามารถบอกได้ว่า จะเลื่อนนานเท่าใดค่ะ ถ้าระหว่างนี้ มีเพศสัมพันธ์ แนะนำให้ทดสอบการตั้งครรภ์ดูค่ะ ซึ่งถ้าตอนนั้นทดสอบแล้วไม่ตั้งครรภ์ และประจำเดือนยังไม่มา แนะนำให้ไปพบแพทย์เพื่อตรวจวินิจฉัยโรคและรับการรักษาอย่างเหมาะสมนะคะ